**Čiastková zmluva číslo dodávateľa: 3101692023**

**Čiastková zmluva číslo odberateľa: .................................**

**k Rámcovej dohode o združenej dodávke elektriny, distribúcii**

 **elektriny a prevzatí zodpovednosti za odchýlku**

uzatvorená podľa ust. § 269 ods. 2 zákona č. 513/1991 Zb. Obchodného zákonníka, v spojitosti so zákonom č. 251/2012 Z. z. o energetike a o zmene a doplnení niektorých zákonov v znení neskorších predpisov, zákonom č. 250/2012 Z. z. o regulácii v sieťových odvetviach v znení neskorších predpisov a podľa ustanovení vyhlášky Úradu pre reguláciu sieťových odvetví č. 24/2013 Z. z., ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom v platnom znení a ich vykonávacích predpisov (ďalej len „Čiastková zmluva“ alebo „Zmluva“)

medzi zmluvnými stranami:

**Dodávateľ : Pow-en a. s.**

Sídlo : Prievozská 4B, 821 09 Bratislava

IČO : 43 860 125

Zapísaný : Obchodný register Okresného súdu Bratislava I, oddiel: Sa, vložka č. 4330/B

Zastúpený : Ing. Anton Hlavatý, predseda predstavenstva

IČ DPH : SK 2022502394

Bankové spojenie: Tatra banka, a.s. Bratislava,

IBAN : SK64 1100 0000 0026 2771 2668

Kontakt : e-mail: obchod@pow-en.sk

Zmluvu uzatvoril: Ing. Michal Gajdošík

(ďalej len „dodávateľ“)

a

**Čiastkový odberateľ: Materská škola**

zastúpený: Eva Kršáková , riaditeľka materskej školy

sídlo: Pivonková 9, 821 01 Bratislava

IČO: 30 84 88 22

IČ DPH: 20 21 79 75 47

banka: VÚB, a.s. Mlynské nivy 829 90 Bratislava

číslo účtu: SK 55 0200 0000 0018 1541 5455

údaj o zápise:

(ďalej len „čiastkový odberateľ“)

(spolu ďalej len „zmluvné strany“)

**Preambula**

1. Mestská časť Bratislava-Ružinov ako odberateľ uzatvorila s dodávateľom Rámcovú dohodu o združenej dodávke elektriny, distribúcií elektriny a prevzatí zodpovednosti za odchýlku, ktorá nadobudne účinnosť dňa 01.01.2023 (ďalej len „Rámcová dohoda“).
2. V zmysle článku III. odseku 1 Rámcovej dohody sa dodávateľ zaviazal zabezpečiť distribúciu elektrickej energie do Rámcovou dohodou vymedzených odberných miest vrátane súvisiacich služieb spojených s dodávkou elektrickej energie počas trvania tejto Rámcovej dohody.
3. Čiastkový odberateľ v zmysle tejto Čiastkovej zmluvy má zriadené vymedzené odberné miesta, ktoré sú špecifikované v prílohe č. 1 tejto Čiastkovej zmluvy pod názvom „Zoznam odberateľov elektrickej energie a odberných miest“.
4. Zmluvné strany preto v súlade s článkom III. odsek 2 Rámcovej dohody uzatvárajú túto Čiastkovú zmluvu.

**Článok I.**

**Predmet čiastkovej zmluvy**

1. Predmetom tejto Čiastkovej zmluvy je záväzok dodávateľa po dobu účinnosti tejto Zmluvy:
	1. dodávať elektrinu do odberných miest čiastkového odberateľa špecifikovaných v **prílohe č. 1** tejto Zmluvy (ďalej spolu aj ako „odberné miesta“) v dohodnutom množstve, čase a v kvalite zaručenej technickými podmienkami distribučnej sústavy podľa dohodnutého produktu dodávky elektriny a podľa zákona č. 251/2012 Z. z. o energetike a o zmene a doplnení niektorých zákonov v znení neskorších predpisov (ďalej len „zákon o energetike“), zákona č. 250/2012 Z. z. o regulácii v sieťových odvetviach v znení neskorších predpisov, podľa pravidiel trhu, v súlade s príslušnými výnosmi a rozhodnutiami ÚRSO a ostatnými všeobecne záväznými právnymi predpismi upravujúcimi oblasť elektroenergetiky, za podmienok dohodnutých v tejto Zmluve a podľa Všeobecných obchodných podmienok dodávateľa, ktoré tvoria **prílohu č. 2** tejto Zmluvy,
	2. prevziať za čiastkového odberateľa zodpovednosť za odchýlku za odberné miesta voči zúčtovateľovi odchýlok v plnom rozsahu,
	3. zabezpečiť pre čiastkového odberateľa distribúciu elektriny a služby spojené s dodávkou elektriny (ďalej aj ako „distribučné služby“) do odberných miest v rozsahu platných distribučných sadzieb, prevádzkových pomerov a prípadne iných zmluvných nastavení, akými sú najmä výška a druh rezervovanej kapacity v zmysle cenového rozhodnutia ÚRSO, prevádzkového poriadku príslušného prevádzkovateľa distribučnej sústavy (ďalej len „PDS“) a technických podmienok príslušného PDS,
	4. garantovať kontinuitu dodávky elektrickej energie po celú dobu plnenia tejto Zmluvy, v priebehu procesu zmeny dodávateľa, až do ukončenia tejto Zmluvy, okrem vyššej moci, plánovaných odstávok a vzniknutých porúch,
	5. garantovať dodávky elektriny po dobu platnosti Zmluvy a garantovať dohodnutú jednotkovú cenu,
	6. garantovať dostupnosť osobného zástupcu dodávateľa pre operatívne riešenie problémov súvisiacich s predmetom Zmluvy - (meno, emailová adresa a telefonický kontakt); čiastkový odberateľ bude mať zabezpečenú individuálnu klientsku starostlivosť/obsluhu pre všetky odberné miesta uvedené v Zmluve zahrňujúcu aj odbornú podporu pri pripájaní nových odberných miest; vzájomná komunikácia musí byť v slovenskom jazyku,
	7. poskytovať službu elektronického portálu zriadenú pre čiastkového odberateľa; prostredníctvom služby elektronického portálu bude mať čiastkový odberateľ v elektronickej forme k dispozícii faktúry za predmet Zmluvy, informácie o svojich odberných miestach, vrátane histórie spotreby,
	8. umožniť elektronickú fakturáciu vo formáte XML alebo pdf a spoločnú fakturáciu za viacero odberných miest, pričom predmetom fakturácie budú aj všetky služby v zmysle predmetu Zmluvy,
	9. zrealizovať prípadnú zmenu dodávateľa elektrickej energie bez prerušenia dodávky elektriny,
	10. bezodplatne poskytovať asistenčnú službu na pripojenie, odhlásenie a prehlásenie čiastkového odberateľa u prevádzkovateľa distribučnej sústavy PDS,
	11. na požiadanie čiastkového odberateľa poskytovať bezplatne, do dvoch (2) pracovných dní od požiadania, štatistiky spotrieb elektrickej energie v kWh a v EUR bez DPH v jednotlivých odberných miestach pre interné potreby čiastkového odberateľa,
	12. poskytovať poradenstvo zamerané na znižovanie nákladov čiastkového odberateľa spojených s dodávkou a distribúciou elektriny do odberných miest optimalizáciou charakteru odberu, úpravou a optimalizáciou nastavenia rezervovaných kapacít (úprava výšky a typu rezervovanej kapacity), minimalizáciou penále za dodávku jalovej elektriny a penalizáciou za nedodržanie predpísanej hodnoty účinníka,
	13. poskytovať poradenstvo pre čiastkových odberateľov zamerané na znižovanie spotreby elektriny ,
	14. spĺňať ďalšie požiadavky čiastkových odberateľov určené v tejto Zmluve a jej prílohách,
	15. služby dodané spolu so službou dodávky elektriny, prevzatím zodpovednosti za odchýlku, zabezpečením distribučných a sieťových služieb podľa tejto Zmluvy sú upravené najmä Technickými podmienkami, Prevádzkovým poriadkom a ostatnými súvisiacimi predpismi PDS a OKTE, a. s.
2. Predmetom tejto Čiastkovej zmluvy je tiež záväzok čiastkového odberateľa dodanú elektrinu odobrať a zaplatiť dodávateľovi za dodávku elektriny a za distribučné služby cenu špecifikovanú v článku IV. tejto Zmluvy.

**Článok II.**

**Miesto spotreby a odberné miesta**

1. Zoznam a údaje týkajúce sa odberných miest čiastkového odberateľa  sú uvedené v Prílohe č. 1 tejto Čiastkovej zmluvy.

* + - 1. Dňom začiatku dodávky elektriny podľa tejto zmluvy je: **1.1.2023 o 00:00 hod** a predmet dodávky elektriny sa poskytuje do 31.12.2023 24:00 hod.

3. Odberné miesta sú pripojené do distribučnej sústavy prevádzkovanej prevádzkovateľom
 distribučnej sústavy (ďalej len „PDS“): Západoslovenská distribučná, a. s.

4. Dodávateľ má ku dňu podpisu tejto Zmluvy uzatvorenú zmluvu o zúčtovaní odchýlok so zúčtovateľom odchýlok, spoločnosťou OKTE, a. s. 111/2018, uzavretú dňa 20.12.2018, ktorá je kedykoľvek k dispozícii k nahliadnutiu odberateľovi.

1. Dodávateľ vyhlasuje, že za čiastkového odberateľa preberá zodpovednosť za odchýlku v plnom rozsahu.

6. EIC kód bilančnej skupiny dodávateľa je **24X-POW-EN-AS--A**

7. Čiastkový odberateľ si vyhradzuje právo meniť počty odberných miest čiastkového odberateľa v závislosti od jeho reálnych potrieb alebo pri vzniku okolností, ktorých počet čiastkový odberateľ nemohol pri podpise tejto Zmluvy predvídať. Počet odberných miest čiastkového odberateľa uvedený v Prílohe č. 1 tejto Zmluvy je len orientačný a zmluvné strany berú na vedomie, že tento nie je záväzný. Zmluvné strany sa dohodli, že na zmenu počtu odberných miest čiastkového odberateľa sa nevyžaduje uzatvorenie dodatku k tejto zmluve.

 K zmenám počtu odberných miest čiastkového odberateľa dôjde:

1. pri zriadení nových odberných miest čiastkového odberateľa formou oznámenia čiastkového odberateľa doručeného dodávateľovi písomne v listinnej podobe alebo e-mailom, pričom na nové odberné miesta čiastkového odberateľa sa budú automaticky vzťahovať ustanovenia tejto Zmluvy v nadväznosti na ustanovenia Rámcovej dohody,
2. pri prepise čiastkového odberateľa elektriny na odbernom mieste elektriny spôsobom, že odberné miesto zmení odberateľa elektriny, pričom o takejto zmene je čiastkový odberateľ povinný informovať dodávateľa elektriny v súlade s touto zmluvou,
3. pri ukončení odberu z  konkrétneho odberného miesta (alebo odberných miest) bude postupovať čiastkový odberateľ formou písomného oznámenia doručeného dodávateľovi v listinnej podobe alebo e-mailom. V prípade takého ukončenia odberu nevznikne dodávateľovi nárok na úhradu akejkoľvek zmluvnej sankcie ani akýchkoľvek nákladov spojených s ukončením odberu oznámeného odberného miesta.
4. Dňom začiatku prvej dodávky podľa čl. I ods. 1 písm. a) tejto Zmluvy je **01.01.2023 00:00 hod..**
5. Odberné miesta čiastkového odberateľa sú pripojené do sústavy na napäťovej úrovni nízkeho napätia a vysokého napätia.
6. Celkové množstvo elektriny je definované ako spoločné zmluvné množstvo (ďalej len „SZM“) dodanej elektriny, ktoré sa dodávateľ zaväzuje dodať do odberných miest čiastkového odberateľa. Dodávateľ je povinný toto SZM dodanej elektriny zabezpečiť. Čiastkový odberateľ sa zaväzuje SZM dodanej elektriny od dodávateľa odobrať v pripojených odberných miestach čiastkového odberateľa.

11. Dodávka elektriny je splnená prechodom elektriny platne overeným určeným meradlom v zmysle príslušných ustanovení zákona č. 157/2018 Z. z. o metrológii a o zmene a doplnení niektorých zákonov v znení neskorších predpisov v spojitosti s príslušnými vykonávacími predpismi. Za dodané množstvo elektriny sa považujú hodnoty podľa údajov určeného meradla, ktoré poskytuje dodávateľovi PDS podľa osobitných predpisov, ktorými sa ustanovia podrobnosti merania elektriny a odovzdávania technických údajov a podľa prevádzkového poriadku PDS.

12. Dodávateľ je povinný plniť záväzky vyplývajúce z tejto Čiastkovej zmluvy a z Rámcovej dohody riadne a včas, ak je čiastkový odberateľ pripojený k distribučnej sústave PDS.

 **Článok III.**

**Komunikácia medzi zmluvnými stranami**

|  |
| --- |
| Osobami určenými na komunikáciu vo veciach plnenia tejto zmluvy sú:**Za dodávateľa:** |
| **Meno a priezvisko** | **Funkcia** | **Telefón** | **E-mail** | **Oblasť zodpovednosti** |
| Ing. Michal Gajdošík | Manažér predaja | +421 2 32 22 39 54 | michal.gajdosik@pow-en.sk | Zmluvné podmienky |
| Ing. Juraj Jeleň | Back office | +421 2 32 22 39 35 | juraj.jelen@pow-en.sk | Zmenové procesy na PDS |
| Eva Dolinská | Back office | +421 2 32 22 39 28 | eva.dolinska@pow-en.sk | fakturácia |
| **Za čiastkového odberateľa:** |
| **Meno a priezvisko** | **Funkcia** | **Telefón** | **E-mail** | **Oblasť zodpovednosti** |
| **Eva Kršáková** | **Riaditeľka MŠ** | **0901 725 908** | **mspivonkov@gmail.com** |  |
|  |  |  |  |  |
|  |  |  |  |  |

**Článok IV.**

**Cena**

1. Čiastkový odberateľ je povinný zaplatiť dodávateľovi celkovú cenu za predmet Čiastkovej zmluvy špecifikovaný v čl. I. ods. 1.písm. a) až n) tejto Zmluvy pozostávajúcu z týchto položiek:
	1. cena za dodávku silovej elektriny (ktorá je odvodená z hodinovej spotovej ceny silovej energie s pripočítaným aditívnym koeficientom K na 1 MWh), prevzatie zodpovednosti za odchýlku a iné služby uvedené v tejto Zmluve,
	2. cena za služby súvisiace s distribúciou elektriny a ostatnými distribučnými a sieťovými službami,
	3. cena za odvod do Národného jadrového fondu,
	4. spotrebná daň,
	5. daň z pridanej hodnoty (ďalej len „DPH“).
2. Aditívny koeficient K určuje prirážku v EUR bez DPH za 1 MWh k nákladom za dodanú elektrickú energiu, ktorá sa prirátava k spotovej hodinovej cene silovej energie. V koeficiente sú zahrnuté náklady dodávateľa za dodanie elektrickej energie na 1 MWh na obdobie, náklady spojené s prevzatím zodpovednosti za odchýlku, náklady spojené so zabezpečením distribučných a súvisiacich sieťových služieb (náklady, ktoré neurčuje ÚRSO) a aj všetky ostatné náklady dodávateľa elektriny spojené s predmetom Dohody. Aditívny koeficient v sebe nezahŕňa náklady za poskytovanie distribučných a ostatných sieťových služieb určené v zmysle cenového rozhodnutia ÚRSO, prípadne iných právnych predpisov súvisiacich s poskytovaním distribučných a sieťových služieb. Dodávateľ elektriny sa zaväzuje neuplatniť žiadne ďalšie plnenia od odberateľa alebo čiastkových odberateľov, najmä, nie však výhradne maržu, prevádzkové náklady dodávateľa, rizikovú prirážku, prípadne poplatky za zrealizovanú službu (napr. poplatky za spracovanie akejkoľvek požiadavky odberateľa) nakoľko všetky jeho nároky sú už zahrnuté v aditívnom koeficiente a týmto sú teda aj uspokojené.
3. Aditívny koeficient K bol určený ako výsledok priameho rokovacieho konania podľa ZVO vo výške:

**18,89 EUR bez DPH / 1 MWh;**

**22,67 EUR s DPH / 1 MWh.**

1. Zmluvné strany sa dohodli na cene silovej elektriny, prevzatie zodpovednosti za odchýlku a iné služby uvedené v tejto Zmluve pre obdobie od 01.01.2023 do 31.12.2023.
2. Dodávateľ zabezpečí na základe konkrétnych potrieb odberateľa a čiastkových odberateľov nákup a dodávku elektriny do odberných miest, ktoré budú uvedené v jednotlivých realizačných zmluvách. Cenu za nákup, dodávku elektriny a poskytnutie požadovaných služieb bude dodávateľ stanovovať nasledujúcim spôsobom:
3. V prípade dodávky elektrinydo **mesačne odčítaných Odberných miest**, t. j.Odberných miest s inštalovaným priebehovým meraním (meraním typu A a typu B) sa jednotková cena za dodávku elektriny (EUR/MWh) určí samostatne pre každý kalendárny mesiac Zmluvného obdobia (ďalej aj ako mesiac „M“), a to spoločne pre všetky mesačne odčítané Odberné miesta výpočtom podľa nasledujúceho vzorca:



kde:

m              je počet hodín v mesiaci „M“ ,

SPOTh     je jednotková cena elektriny na krátkodobom trhu v SR  v príslušnej hodine dodávky elektriny (ďalej aj ako hodina „h“) mesiaca „M“ (EUR/MWh) zverejnená na stránke [https://www.okte.sk/sk/kratkodoby-trh/zverejnenie-udajov/](https://www.okte.sk/sk/kratkodoby-trh/zverejnenie-udajov/mesacna-sprava-o-dt/),

QMRh      je skutočná spotreba Odberateľa v hodine „h“ mesiaca „M“ (MWh) na všetkých mesačne odčítaných Odberných miestach,

K              je  aditívny koeficient, ktorého číselná hodnota je zmluvne dohodnutá.

Výsledok výpočtu podľa tohto vzorca sa zaokrúhli matematicky na dve desatinné miesta.

Podmienkou výpočtu ceny podľa tohto písm. a) je dostupnosť profilu spotreby Odberateľa na danom Odbernom mieste, ktorý Dodávateľovi poskytne PDS. Ak PDS neposkytne Dodávateľovi profil spotreby Odberateľa na danom Odbernom mieste za príslušný kalendárny mesiac do vystavenia vyúčtovacej faktúry, jednotková cena za dodávku elektriny v danom kalendárnom mesiaci na danom Odbernom mieste sa vypočíta samostatne podľa vyššie uvedeného vzorca s tým, že hodnota QMRh sa nahradí hodnotou TDOh. kde TDOh znamená hodnotu typového diagram odberu podľa § 22 ods. 1 Pravidiel trhu v príslušnej hodine „h“ mesiaca „M“ podľa triedy TDO 1 zverejnenej na webovom sídle PDS v posledný deň príslušného kalendárneho mesiaca „M“.

1. V prípade dodávky elektrinydo **ročne odčítaných Odberných miest**, t. j. Odberných miest bez priebehového merania (s meraním typu C) sa jednotková cena za dodávku elektriny (EUR/MWh) určí samostatne pre každé Fakturačného obdobie (spravidla kalendárny rok Zmluvného obdobia (ďalej aj ako rok „R“)), a to samostatne pre každé ročne odčítané Odberné miesto výpočtom podľa nasledujúceho vzorca:

****

kde:

TDO           je typový diagram odberu podľa § 22 ods. 1 Pravidiel trhu, priradený PDS k príslušnému Odbernému miestu s meraním typu C v súlade s Prevádzkovým poriadkom PDS, a to podľa spôsobu merania, času, charakteru a priebehu spotreby elektriny na takomto Odbernom mieste,

TDOi          je hodnota spotreby určenej na základe TDO v i-tej hodine „h“ príslušného Fakturačného obdobia zverejnená na webovom sídle PDS v posledný deň príslušného Fakturačného obdobia,

n                 je počet hodín príslušného Fakturačného obdobia ,

SPOTi        je jednotková cena elektriny na krátkodobom trhu v Slovenskej republike v i-tej hodine príslušného Fakturačného obdobia zverejnená na stránke [www.okte.sk](http://www.okte.sk),

K                je  aditívny koeficient, ktorého číselná hodnota je zmluvne dohodnutá.

Výsledok výpočtu podľa tohto vzorca sa zaokrúhli matematicky na dve desatinné miesta.

1. Cena za dodávku silovej elektriny podľa tejto Zmluvy je cena určená v tomto článku tejto Zmluvy, vrátane prenesenia zodpovednosti za odchýlku na dodávateľa a vzťahuje sa na dodávku elektriny aj v prípade prečerpania alebo nedočerpania dohodnutého množstva elektriny. Odberateľ nie je povinný odobrať v odberných miestach množstvo elektriny v uvedenej výške. Odberateľovi bude fakturovaná len cena za skutočne odobratú elektrinu.
2. Ceny sú uvedené bez dane z pridanej hodnoty (ďalej len „DPH“). K cene podľa bodu 1 tohto článku tejto Zmluvy sa pri fakturácii pripočíta spotrebná daň z elektriny v súlade so zákonom č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov (ďalej len „zákon o spotrebnej dani z elektriny“) v sadzbách platných ku dňu uskutočnenia zdaniteľného plnenia a DPH v súlade so zákonom č. 222/2004 Z. z. o dani z pridanej hodnoty alebo právnym predpisom, ktorý tento zákon nahradí (ďalej len „zákon o dani z pridanej hodnoty“), v sadzbách platných ku dňu uskutočnenia zdaniteľného plnenia. K cenám za Distribučné služby sa pri fakturácii pripočíta DPH v súlade s platným a účinným zákonom o dani z pridanej hodnoty v sadzbách platných ku dňu vzniku daňovej povinnosti.
3. V prípade, že dodávka elektriny bude zaťažená inými daňami, poplatkami alebo inými obdobnými peňažnými platbami zavedenými legislatívou Slovenskej republiky, ktoré nie sú uplatňované v čase uzatvárania Zmluvy, cena za dodávku elektriny sa upraví o príslušnú sumu.
4. S prechodom odberateľa na nového dodávateľa nie sú spojené žiadne aktivačné, alebo iné poplatky.
5. Predpokladané celkové množstvo dodávky silovej elektriny pre jeden kalendárny rok je v množstve 8.594,06186 MWh.
6. Dodávateľ nebude požadovať od odberateľa a čiastkových odberateľov sankcie za nedočerpanie, resp. prečerpanie dohodnutého množstva silovej elektriny. Ceny za dodávku silovej elektriny za MWh sú určené v zmysle tohto článku tejto Zmluvy pre obdobie od 01.01.2023 do 31.12.2023 pre celý dodaný objem elektriny.
7. Cenu za služby súvisiace s distribúciou elektriny dodávateľ účtuje odberateľovi a čiastkovému odberateľovi v zmysle cenového rozhodnutia ÚRSO, pre PDS do ktorej sú odberné miesta pripojené. Dodávateľ je oprávnený v prípade zmeny cenového rozhodnutia PDS schváleného ÚRSO počas zmluvného obdobia upraviť cenu odberateľovi a čiastkovému odberateľovi za tieto služby v súlade so zmenou tohto cenníka. O tejto skutočnosti je povinný bezodkladne písomne informovať odberateľa a čiastkového odberateľa. Ceny uvedené v cenových rozhodnutiach ÚRSO neobsahujú DPH a ani spotrebnú daň. K cene za služby súvisiace s distribúciu elektriny sa pri fakturácii pripočítava DPH v súlade s platnými zákonmi.
8. V prípade zmeny dodávateľa v súvislosti s plnením tejto Zmluvy, dodávateľ si nebude účtovať žiadne zriaďovacie, aktivačné, deaktivačné alebo iné poplatky v súvislosti so zmenou dodávateľa alebo zmeny rezervovanej kapacity (RK) prípadne pri poskytovaní ďalších štandardných služieb v rozsahu predmetu Zmluvy (napr. požiadavka na skúšobnú prevádzku, požiadavka na zmenu sadzby a pod.), ktoré nie sú uvedené v cenových rozhodnutiach.
9. Poplatok za odberné miesto nebude osobitne účtovaný zo strany dodávateľa.
10. Zmluvné strany sa môžu dohodnúť na zmene Zmluvy bez nového verejného obstarávania v súlade s § 18 ZVO.
11. Dodávateľ je pri dodávke elektriny povinný dodržiavať štandardy kvality, evidovať, vyhodnocovať a zverejňovať údaje o štandardoch kvality, a to v súlade s platnou vyhláškou ÚRSO, ktorou sa ustanovujú štandardy kvality dodávky elektriny. Ak Dodávateľ nedodrží štandardy kvality a toto nedodržanie preukázateľne nastalo, je povinný uhradiť odberateľovi a/alebo čiastkovým odberateľom kompenzačnú platbu. Vyhodnocovanie štandardov kvality Dodávateľ zverejňuje na svojom webovom sídle.
12. Ak Dodávateľ stratí spôsobilosť dodávať elektrinu do odberných miest z dôvodov podľa § 18 ods. 6 zákona o energetike, nastane dodávka elektriny dodávateľom poslednej inštancie. Dodávateľ poslednej inštancie je určený rozhodnutím ÚRSO alebo zákonom. Dodávka poslednej inštancie trvá najviac tri mesiace. O dôvodoch dodávky poslednej inštancie informuje odberateľa a čiastkových odberateľov príslušný PDS, a to v lehote podľa § 36 ods. 7 Pravidiel trhu. Dodávka poslednej inštancie môže byť ukončená aj počas jej trvania, a to (i) uzatvorením zmluvy o dodávke elektriny alebo zmluvy o združenej dodávke elektriny s dodávateľom poslednej inštancie alebo iným dodávateľom elektriny, (ii) ukončením odberu elektriny zo strany odberateľa elektriny alebo (iii) pri zmene odberateľa elektriny na danom odbernom mieste. Dodávka poslednej inštancie zaniká uplynutím troch mesiacov od jej začatia.

**Článok V.**

**Platobné podmienky**

1. Zmluvné strany prehlasujú, že pre platobné podmienky platí v plnom rozsahu článok IX. Rámcovej dohody o združenej dodávke elektriny, distribúcii elektriny a prevzatí zodpovednosti za odchýlku.

**Článok VI.**

**Trvanie a zánik zmluvy**

1. Zmluva je uzatvorená na dobu určitú **od 1.1.2023, 0.00 hod. do 31.12.2023, 24.00 hod**.
2. Platnosť tejto Čiastkovej zmluvy zaniká:
	1. uplynutím doby, na ktorú je Zmluva uzatvorená,
	2. dohodou zmluvných strán,
	3. odstúpením od tejto Zmluvy,
	4. výpoveďou,
	5. zánikom Rámcovej dohody.
3. Vypovedať zmluvu možno písomne z dôvodov podľa odseku 4 a 5 tohto článku Zmluvy. Výpovedná lehota je tri mesiace a začína plynúť od prvého dňa kalendárneho mesiaca nasledujúceho po mesiaci, v ktorom bola písomná výpoveď doručená druhej zmluvnej strane a skončí sa uplynutím posledného dňa príslušného kalendárneho mesiaca.
4. Táto Zmluva môže byť vypovedaná zo strany dodávateľa ak:
5. čiastkový odberateľ napriek opakovanému písomnému upozorneniu neplní svoje záväzky v zmysle tejto Zmluvy,
6. čiastkový odberateľ odmietne uzavrieť dodatok k tejto Zmluve, vyplývajúci zo zmeny zákonných ustanovení, alebo rozhodnutí URSO.

5. Táto Zmluva môže byť vypovedaná zo strany čiastkového odberateľa ak:

1. dodávateľ napriek opakovanému písomnému upozorneniu neplní svoje záväzky v zmysle tejto Zmluvy,
2. dodávateľ odmietne uzavrieť dodatok k tejto Zmluve, vyplývajúci zo zmeny zákonných ustanovení, alebo rozhodnutí URSO.

6. Výpoveď musí byť uskutočnená písomne a musí byť zaslaná doporučeným listom druhej zmluvnej strane na adresu jej sídla.

1. Každá zo zmluvných strán je oprávnená od tejto Zmluvy odstúpiť v prípade podstatného porušenia zmluvy, a to písomným oznámením o odstúpení od tejto Zmluvy zaslanom druhej zmluvnej strane. Odstúpenie od tejto zmluvy je účinné dňom doručenia písomného oznámenia o odstúpení druhej zmluvnej strane.
2. Za podstatné porušenie Zmluvy zo strany dodávateľa sa považuje najmä:
3. ak dodávateľ bezdôvodne poruší svoju povinnosť dodať čiastkovému odberateľovi elektrinu alebo zabezpečiť distribučné služby alebo prevziať zodpovednosť za odchýlku v súlade s podmienkami tejto Zmluvy a túto povinnosť si nesplní ani v dodatočnej lehote určenej čiastkovým odberateľom,
4. ak dodávateľ aj napriek písomnej výzve pokračuje v porušovaní ustanovení tejto Zmluvy,
5. neplnenie povinností vyplývajúcich dodávateľovi zo zákona o energetike a súvisiacich právnych predpisov, ak dodávateľ nevykoná nápravu ani po písomnej výzve čiastkového odberateľa,
6. ak dodávateľ stratí oprávnenie na podnikanie potrebné na realizáciu činnosti, ktorá predstavuje jeho záväzok vyplývajúci z tejto Zmluvy, alebo ak bude podaný návrh na vyhlásenie konkurzu alebo návrh na reštrukturalizáciu majetku dodávateľa, resp. sa takýto návrh zamietne pre nedostatok majetku dodávateľa,
7. dodávateľ vstúpil do likvidácie.
8. V prípade odstúpenia od tejto Zmluvy zostávajú zachované práva a povinnosti vyplývajúce zo Zmluvy do dňa účinnosti odstúpenia. Zmluvné strany sú povinné navzájom si vyrovnať všetky pohľadávky a záväzky vyplývajúce z tejto Zmluvy a vzniknuté do dňa účinnosti odstúpenia od tejto Zmluvy.
9. Odstúpenie od tejto Zmluvy sa nedotýka práva na uplatnenie nárokov vyplývajúcich z porušenia tejto Zmluvy, vrátane práva na náhradu škody a práva na zaplatenie zmluvnej pokuty.

**Článok VII.**

 **Záverečné ustanovenia**

1. Zmluvné strany sa dohodli, že všetky ostatné ustanovenia a podmienky vzťahujúce sa na plnenie predmetu Zmluvy, spôsobu jej ukončenia a následné práva a povinnosti z toho vyplývajúce, ktoré nie sú upravené touto Čiastkovou zmluvou, sa riadia Rámcovou dohodou a príslušnými všeobecne záväznými právnymi predpismi platnými na území Slovenskej republiky.
2. Čiastkový odberateľ sa zaväzuje oznámiť dodávateľovi každú zmenu údajov uvedených v Zmluve v lehote do tridsiatich (30) dní od zmeny príslušných skutočností, a to písomne alebo v elektronickej podobe na adresu uvedenú v článku III. tejto zmluvy.
3. Čiastkový odberateľ deklaruje správnosť údajov odberných miest definovaných v prílohe č. 1 tejto Zmluvy. V prípade, že údaje o odberných miestach v prílohe č. 1 tejto Zmluvy nie sú totožné s údajmi prevádzkovateľa distribučnej sústavy, rozhodujúce sú údaje evidované v systémoch prevádzkovateľa distribučnej sústavy.
4. Dodávateľ sa zaväzuje každú zmenu Všeobecných obchodných podmienok oznámiť čiastkovému odberateľovi písomne doporučenou zásielkou najmenej pätnásť (15) dní pred dňom nadobudnutia účinnosti zmeny Všeobecných obchodných podmienok.
5. Túto Čiastkovú zmluvu je možné meniť a dopĺňať iba písomnými dodatkami po súhlase oboch zmluvných strán s výnimkou zmeny odberných miest čiastkového odberateľa uvedených v Prílohe č. 1 tejto Zmluvy. Všetky dodatky budú označené poradovými číslami a podpísané osobami oprávnenými konať vo veciach tejto Zmluvy.
6. Táto Zmluva nadobúda platnosť dňom jej podpísania zmluvnými stranami a účinnosť dňa 1.1.2023 v zmysle § 47a ods. 2 zákona č. 40/1964 Zb. Občiansky zákonník  v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov, pričom zmluvné strany berú na vedomie, že pred dňom nadobudnutia účinnosti Zmluvy dôjde k jej zverejneniu v Centrálnom registri zmlúv vedenom Úradom vlády Slovenskej republiky, a to v celom rozsahu. Zverejnenie Zmluvy zabezpečí čiastkový odberateľ.
7. Táto Čiastková zmluva je vyhotovená v štyroch (4) rovnopisoch s platnosťou originálu, z toho tri (3) vyhotovenia sú určené pre čiastkového odberateľa a jedno (1) pre dodávateľa.
8. Neoddeliteľnú súčasť Zmluvy tvoria jej prílohy:

Príloha č. 1 - Zoznam odberateľov elektrickej energie a odberných miest,

Príloha č. 2 - Všeobecné obchodné podmienky dodávateľa.

1. V prípade rozporu medzi Všeobecnými obchodnými podmienkami dodávateľa a touto Čiastkovou zmluvou majú prednosť ustanovenia tejto Čiastkovej zmluvy.
2. Zmluvné strany vyhlasujú, že túto Čiastkovú zmluvu uzatvárajú slobodne a vážne, že ich zmluvná voľnosť nie je obmedzená, že ustanovenia tejto Čiastkovej zmluvy sú pre nich zrozumiteľné a určité, že Zmluvu neuzatvárajú v omyle, a následne po tom, čo si túto Čiastkovú zmluvu prečítali a porozumeli jej obsahu, ju na znak súhlasu s celým jej obsahom podpisujú.

V Bratislave, dňa ..................... V Bratislave, dňa 28.12.2022

Za dodávateľa: Za čiastkového odberateľa

 ……………………………..…… ………………..…………………

Ing. Anton Hlavatý Kršáková Eva

 predseda predstavenstva